ປະຊາຊົນ ອີຣັກ 200,000 ຄົນ ອາດຫຼົບໜີ ອອກຈາກເມືອງ ໂມຊູລ ໄວໆນີ້ີ້
ລັດຖະບານ ອີຣັກ ໃນວັນພະຫັດທີ່ຜ່ານມາ ໄດ້ຮຽກຮ້ອງ ໃຫ້ພົນລະເຮືອນທັງຫຼາຍ ໃນ​ເຂດເມືອງເກົ່າໂມຊູລ ໜີ ອອກຈາກບ້ານ​ເຮືອນ ຂອງພວກເຂົາເຈົ້າ
ອົງການສະຫະປະຊາຊາດໄດ້ກ່າວໃນວັນອັງຄານວານນີ້ວ່າ ພົນລະເຮືອນ ອີຣັກ 200,000 ຄົນອາດຫຼົບໜີຈາກພາກສ່ວນທີ່ຖືກຄວບຄຸມໂດຍພວກລັດອິສລາມ ໃນເມືອງ ໂມຊູລ ບໍ່ເທົ່າໃດມື້ຂ້າງໜ້ານີ້ ລັດຖະບານ ອີຣັກ ໃນວັນພະຫັດທີ່ຜ່ານມາ ໄດ້ຮຽກຮ້ອງໃຫ້ພົນລະເຮືອນທັງຫຼາຍໃນເຂດເມືອງເກົ່າໂມຊູລໜີອອກຈາກບ້ານເຮືອນຂອງພວກເຂົາເຈົ້າ ແລະ ເຂົ້າໄປຢູ່ບ່ອນ ທີ່ປອດໄພໃນເຂດລັດຖະບານທີ່ ຕັ້ງຢູ່ຟາກກົງກັນຂ້າມ ທ່ານນາງ Lise Grande ເຈົ້າໜ້າທີ່ລະດັບສູງຂອງອົງການສະຫະປະຊາຊາດໃນ ອີຣັກ ກ່າວວ່າ ທ່ານນາງໄດ້ກ່າວວ່າ ຍັງມີສາມຄຸ້ມຢູ່ທາງທິດເໜືອຂອງເມືອງເກົ່າ, ເຊັ່ນດຽວກັບເມືອງ ເກົ່າເອງ, ທີ່ພວກພົນລະເຮືອນໄດ້ຕິດຄ້າງຢູ່ ທ່ານນາງ Grande ໄດ້ກ່າວຕໍ່ບັນດານັກຂ່າວ ຜ່ານການເຊື່ອມຕໍ່ທາງວິດີໂອຈາກນະ ຄອນຫຼວງ ແບກແດັດ ວ່າ ທ່ານນາງໃຫ້ຂໍ້ສັງເກດວ່າ ແຈ້ງການກ່ຽວກັບຍົກຍ້າຍບໍ່ແມ່ນຂໍ້ບັງຄັບ, ແລະ ກອງກຳລັງ ຮັກສາຄວາມປອດໄພ ອີຣັກ ຈະປົກປ້ອງພວກພົນລະເຮືອນຜູ້ທີ່ຍັງຢູ່ໃນເຂດເມືອງເກົ່າ ເວລາພວກທະຫານເລີ່ມການບຸກໂຈມຕີເພື່ອຍຶດຄືນເມືອງ ໂມຊູລ ໄດ້ເລີ່ມຂຶ້ນໃນພາກ ຕາເວັນອອກຂອງເມືອງດັ່ງກ່າວເມື່ອເດືອນຕຸລາທີ່ຜ່ານມານັ້ນ, ອົງການສະຫະປະຊາ ຊາດຢ້ານວ່າ ອາດຈະມີພົນລະເຮືອນຫຼາຍເຖິງ 700,000 ຄົນພາກັນໜີອອກຈາກເມືອງ ໂມຊູລ ແຕ່ມັນບໍ່ໄດ້ເກີດຂຶ້ນ, ໃນເມື່ອພວກປະຊາຊົນໄດ້ຢູ່ໃນບ້ານເຮືອນຂອງພວກເຂົາ ເຈົ້າ ແລະ ພາກັນຫລົບລີ້ຢູ່ໃນລະຫວ່າງທີ່ມີການຕໍ່ສູ້ ແຕ່ເມື່ອກອງທັບໄດ້ເລີ່ມປົດປ່ອຍພາກຕາເວັນຕົກຂອງເມືອງແລ້ວ, ປະຊາຊົນໄດ້ຫຼົບໜີ ໃນລະດັບສູງກວ່າທີ່ຄາດໄວ້ ທ່ານນາງ Grande ກ່າວວ່າ ປະຊາຊົນ ອີຣັກ 774,000 ຄົນໄດ້ໜີອອກຈາກເມືອງທີ່ໃຫຍ່ເປັນອັນດັບສອງນັ້ນ, ເຊິ່ງໄດ້ຕົກຢູ່ພາຍໃຕ້ການຄວບ ຄຸມຂອງກຸ່ມລັດອິສລາມນັບຕັ້ງແຕ່ປີ 2014 ເປັນຕົ້ນມາ ອົງການສະຫະປະຊາຊາດ ໄດ້ ສະໜອງການຊ່ວຍເຫຼືອໃຫ້ພວກເຂົາເຈົ້າໝົດທຸກຄົນ, ພ້ອມກັບປະຊາຊົນໃນພາກຕາ ເວັນອອກຂອງເມືອງ ໂມຊູລ ເຄິ່ງລ້ານຄົນທີ່ຍັງຢູ່ໃນບ້ານເຮືອນຂອງພວກເຂົາເຈົ້າ